ונוס (לוויין)

ונוס (נכתב כ-VENμS, ראשי תיבות של Vegetation and Environment on a New Micro Satellite) הוא מיזם לפיתוח והפעלת לוויין לחישה מרחוק בעל שתי משימות מחקר. זהו שיתוף פעולה ישראלי-צרפתי. השותפות הראשיות למיזם הן סוכנות החלל הישראלית (ISA) וסוכנות החלל הצרפתית (CNES). ללוויין שתי משימות ראשיות: משימת צילום עם מטע"ד מצלמה מולטי-ספקטראלית (אנ'), ומשימה טכנולוגית לחקר ביצועי מנוע יוני מסוג HALL המפותח בישראל, בשילוב עם בקרת לוויין אוטונומית. הפרויקט ממומן על ידי ממשלת ישראל באמצעות משרד המדע והטכנולוגיה ומשרד המסחר והתעשייה, ובמימון עצמי של רפאל והתעשייה האווירית. מסת הלוויין, כ-270 קילוגרם, אופיינית למיזמי חלל ישראליים המשלבים יכולות מורכבות וביצועים ברמה גבוהה באמצעות פלטפורמות קומפקטיות וקלות משקל המוזילות את השיגור לחלל. הלוויין שוגר ב-2 באוגוסט 2017 אז החל במשימתו, והוא סיים את משימתו ב-1 באוגוסט 2024, כשלאחר מכן החל בתהליך כניסה ושריפה באטמוספירה. ללוויין שתי משימות: משימה מדעית ומשימה טכנולוגית. בשלב המשימה הראשון (VM1), בגובה 720 קילומטר, למשימה המדעית יש עדיפות. לאחר שנתיים וחצי, המשימה הטכנולוגית מקבלת עדיפות בשאר שלבי המשימה. הלוויין יכיל מצלמה רב-צבעית (מולטי-ספקטרלית) מתוצרת אל-אופ (הנקראת VSSC). בשנתיים הראשונות הלוויין יהיה במסלול מסלול מסונכרן שמש (SSO), בעל עקבה קרקעית קבועה, כלומר יעבור בדיוק מעל אותה נקודה כל יומיים ויצלם באותה זווית שמש. הלוויין ישמש לאיסוף נתוני חוזי של פני כדור הארץ בתחום הרב-צבעי לצורך מחקר מדעי. הלוויין יחקור תעוקת צמחייה (מצב ההשקיה בשדות) וזיהום בימים ואגמים. המשימה הטכנולוגית היא להוכיח מערכת הנעה חשמלית יונית מסוג HALL. המטע"ד הישראלי מפותח בישראל ונקרא IHET (ראשי תיבות של Israeli Hall effect Thruster). במהלך שלב המשימה הראשון (VM1) יתבצע ניסוי פעם בחודש במשך 2–4 ימים (תלוי באורך הניסוי) ולאחר מכן הלוויין יוחזר למסלולו הנומינלי בצורה אוטונומית (ללא פיקוד קרקעי נוסף). בשלב השני של המשימה (VM2) המנוע יופעל לשינוי גובה הלוויין וזווית האינקלינציה שלו - והלוויין ירד לגובה 410 ק"מ, למסלול שגם הוא בעל זווית שמש קבועה ועקבה קרקעית קבועה של יומיים. בשלב השלישי של המשימה (VM3) המשימה המדעית והטכנולוגית יופעלו יחדיו - והמנוע ישמור על המסלול בצורה הדוקה, כך שלמרות הגרר האטמוספירי בגובה זה, העקבה הקרקעית תשמר. במטע"ד ה-IHET נמצאים שני מנועים יונים-חשמליים המשתמשים באפקט הול. המנוע מסוגל לתת דחף של 15mN בהספק אנודי של 300W, בתקיפה סגולית (Isp) של 1,300 שניות. פלטת ההנעה המשולבת של הלוויין, המראה את מטע"ד הIHET, מבוסס אפקט הול ואת ההנעה הכימית של הלוויין (דגם בתערוכה ביחס 1:1) הלוויין מפותח על בסיס מרכב גנרי ללוויינים שפותח במפעל מבת של התעשייה האווירית. המנוע היוני מפותח ברפאל. מצלמת הלוויין פותחה בחברת אל-אופ. בתוכנית מעורבת גם האקדמיה הישראלית, באמצעות הטכניון והמכון לחקר המדבר בשדה בוקר, השייך לאוניברסיטת בן-גוריון, וכן מעורב בה גם המרכז למחקר גרעיני בנחל שורק. מדעני מוסדות אלה משתתפים באפיון מערכות הלוויין והגדרתן וכן בביצוע של משימות התוכנית. פלטפורמת הלוויין מבוססת על פלטפורמת לוויין טכסאר. כיוון שמערכת ההנעה היונית היא מטע"ד, ללוויין יש מערכת הנעה נוספת של הידרזין, המיועדת להכנסה למסלול ולשמירה על ביצועי המשימה המדעית. מצלמת הלוויין פותחה על ידי חברת אל-אופ על בסיס מצלמת MSRS שפותחה במסגרת פרויקט הלווין דוד. המצלמה מיועדת לצלם את כדור הארץ בשנים עשר אורכי גל שונים. הרזולוציה של המצלמה אמורה להיות בשיעור של כ-5 מטרים וברוחב מפתח המטע"ד על הקרקע (swath) של 27 קילומטר. יחס המשקל והביצועים של מצלמה מולטי ספקטרלית זו נחשב לטוב בעולם. בגובה הנמוך, הרזולוציה של המצלמה אמורה להיות 2.7 מטר. ונוס שוגר בהצלחה ב-2 באוגוסט 2017, 1:58:33 UTC. הלוויין שוגר על משגר וגה יחד עם הלוויין אופטסאט 3000, שנבנה בתעשייה האווירית לישראל ונמכר לאיטליה. הלוויין שוחרר בהצלחה מהמשגר לאחר שעה ו-37 דקות מהשיגור. תמונות ראשונות של הלוויין, ובינן אזור ירושלים, העיר מרסי בצרפת, יערות פרו ושדות בפיניקס פורסמו במהלך בדיקות הלווין במסלולו. השלב הראשון של המשימה המדעית של הלווין נמשך עד אוקטובר 2020. לאחר מכן החל הלווין בתמרון שינוי המסלול כחלק מהמשימה הטכנולוגית. בחודש דצמבר 2020, הוסט הלוויין ממסלולו על ידי מפעיליו, כדי להימנע מהתנגשות אפשרית בלוויין האמריקאי טרה (אנ'). SHALOM (לוויין) J. Topaz, T. Sprecher, F. Tinto, O. Hagolle, "VENUS - A Super-Spectral Satellite Camera," 58th IAC (International Astronautical Congress), International Space Expo, Hyderabad, India, Sept. 24-28, 2007, IAC-07-B1.2.09 G. Dedieu, A. Karnieli, O. Hagolle, H. Jeanjean, F. Cabot, P. Ferrier, Y. Yaniv, "VENµS: A Joint Israeli - French Earth Observation Scientific Mission with High Spatial and Temporal Resolution Capabilities," Envisat Symposium 2007, Montreux, Switzerland, April 23-27, 2007 J. Herscovitz, "Systems Engineering in Venus Satellite," 9th Annual Systems Engineering Conference, NDIA (National Defense Industrial Association) 2006, Oct. 23-26,, 2006, San Diego, CA, USA J. Herscovitz, D. L. Barnett, "Decision Analysis for Design Trades for A Combined Scientific-Technological Mission Orbit on Venus Micro Satellite," INCOSE 2007 (International Council on Systems Engineering), San Diego, CA USA, June 24 - 28, 2007 ע. סלמה, "בקרת מסלול אוטונומית ללווין וונוס", כנס בקרת מסלולים ובקרת הכוון של לוויינים של האיגוד הישראלי לבקרה אוטומטית, יוני 2012, הרצליה מדיה וקבצים בנושא ונוס בוויקישיתוף נתוני הלוויין, באתר סוכנות החלל הצרפתית לוויין ונוס, באתר סוכנות החלל הישראלית Vegetation and Environmental New Micro Spacecraft, באתר אוניברסיטת בן-גוריון בנגב VENµS (Vegetation, Environment monitoring on a New MicroSatellite)‎, באתר eoportal מדע וטכנולוגיה, ישראל תשגר לחלל לוויין אזרחי ראשון, באתר ישראל היום, 24 בינואר 2014 התעשייה האווירית, ‏הלוויין ונוס ולווין תצפית מדגם אופסאט ישוגרו השנה מגויאנה הצרפתית, באתר "הידען", 26 בפברואר 2014 ירון דרוקמן, לוויין חקר הסביבה "ונוס" נפרד מישראל בדרך לחלל, באתר ynet, 26 במאי 2017 איתי נבו, עין מציון צופיה: הלוויין ונוס בדרך לחלל, במדור "מדע במבט-על" באתר של מכון דוידסון לחינוך מדעי, 25 ביולי 2017 בניית הלוויין ונוס, משרד המדע, הטכנולוגיה והחלל והתעשייה האווירית, מאי 2017 המשימות של הלוויין ונוס, משרד המדע, הטכנולוגיה והחלל, ינואר 2017 עידו אפרתי, הלוויין הישראלי הראשון לחקר הסביבה שוגר מגינאה הצרפתית, באתר הארץ, 2 באוגוסט 2017 איתי נבו, שיגור מוצלח ללוויין הישראלי-צרפתי Venμs, במדור "חדשות מדע" באתר של מכון דוידסון לחינוך מדעי, 2 באוגוסט 2017 דניאל פבר, תמונות ראשונות מהחלל של לוויין המחקר הישראלי באתר TLV.AM,‏ 27 באוגוסט 2017 הלוויין ונוס משדר תמונות של מפרץ אילת, באתר סוכנות החלל הישראלית, 5 באוגוסט 2018 ונוס: רחוק מהעין, קרוב ללב, באתר "חדשנות ישראלית" תיעוד מיוחד מהחלל: העלייה החדה במפלס הכנרת, באתר ‏מאקו‏, 1 ביולי 2020 עודד כרמלי, תמרון חירום של לוויין ונוס מנע התנגשות עם לוויין של נאס"א, באתר סוכנות החלל הישראלית, 27 בדצמבר 2020 הלוויין וונוס ישוגר ביולי 2017 באתר סוכנות החלל הישראלית מתאריך 1 בפברואר 2017 במילה VENμS האות μ היא אות באלפבית יווני ונהגית מִי או מְיוּ. במערכת היחידות הבינלאומית SI האות משמשת כתחילית לגודל "מיקרו" (10−6), והמילה מיקרו אכן מופיעה בשמו המלא של הלוויין. אבי בליזובסקי, הלוויין הישראלי- צרפתי ונוס יסיים את פעילותו אחרי שבע שנות הצלחה, באתר הידען - Hayadan, ‏2024-08-02 אחרי 7 שנות הצלחה בחלל: לוויין VENµS הישראלי-צרפתי מגיע לסוף דרכו, באתר סוכנות החלל הישראלית, 1 באוגוסט 2024 ירושלים מהחלל: תמונות ראשונות מהלוויין ונוס, באתר ynet, 23 באוגוסט 2017 אודי עציון, לוויין ישראלי הוסט ממסלולו כדי למנוע התנגשות בלוויין של נאס"א, באתר כלכליסט, 26 בדצמבר 2020